1. ปัจจัยความเสี่ยง

1.1 ความเสี่ยงในการประกอบธุรกิจ

ธุรกิจการพัฒนาอสังหาริมทรัพย์นับเป็นภาคธุรกิจหนึ่งที่ได้รับผลกระทบจากวิกฤตการณ์เศรษฐกิจในช่วงหลายปีที่

ผ่านมาเป็นอย่างมาก ปัจจุบันภาวะของธุรกิจการพัฒนาอสังหาริมทรัพย์จะเริ่มมีแนวโน้มปรับตัวดีขึ้น
แต่ก็ยังไม่สามารถฟื้นตัวได้อย่างเต็มที่
ส่งผลให้ผู้บริโภคยังขาดความเชื่อมั่นในการใช้จ่ายเงินมาจนถึงปัจจุบัน
แม้ว่าภาครัฐได้ออกนโยบายการเงินและการคลังเพื่อกระตุ้นเศรษฐกิจ
โดยการสนับสนุนให้ประชาชนซื้อที่อยู่อาศัยโดยการออกมาตราการต่างๆ เช่น
การให้อนุญาตให้นำเงินดาวน์บ้านมาใช้หักลดหย่อนภาษี
การลดหย่อนค่าธรรมเนียมการโอนและภาษีธุรกิจเฉพาะ
การให้ธนาคารของรัฐสนับสนุนสินเชื่อเพื่อการซื้อที่อยู่อาศัยแก่ข้าราชการ
ซึ่งปัจจัยเหล่านี้จะช่วยให้ผู้บริโภคเกิดความเชื่อมั่นขึ้นมาบ้าง
ส่งผลให้ผู้ประกอบการธุรกิจพัฒนาอสังหาริมทรัพย์จำนวนมากลับมาพัฒนาโครงการเและเพิ่มการแข่งขันด้านการตลาดมากขึ้น
ประกอบกับภายใต้การปรับปรุงโครงหนี้ของกิจการจำนวนมากในช่วง 2-3 ปีที่ผ่านมา
ทำให้สถาบันการเงินมีการโอนทรัพย์สินหลักประกันออกประมูลขายให้แก่ประชาชนทั่วไป
ทำให้เกิดภาวะการแข่งขันที่รุนแรงขึ้นโดยปริยาย
เนื่องจากหลักประกันดังกล่าวได้ออกเสนอขายในราคาที่ต่ำกว่า
ซึ่งปัจจัยที่กล่าวมาล้วนส่งผลกระทบต่อยอดขาย ราคา และรายได้ของบริษัทได้

อย่างไรก็ตามบริษัทฯได้มีนโยบายจัดหาผู้ร่วมลงทุนกับบริษัทภายนอก ที่จะร่วมกันพัฒนาโครงการต่างๆ
ของบริษัทฯ และกำหนดราคาที่เหมาะสม แบบบ้านที่ทันสมัย ทำเลที่ตั้งที่ถูกใจ
การให้บริการหลังการขายอย่างต่อเนื่องแก่ลูกค้า
เหล่านี้ก็น่าจะส่งผลให้บริษัทได้รับความไว้วางใจจากลูกค้าในการเลือกซื้อบ้านอยู่พอสมควร
แต่ถึงอย่างไรบริษัทฯ
ก็จะดำเนินธุรกิจด้วยความระมัดระวังอย่างรอบคอบเพื่อลดความเสี่ยงทางธุรกิจลง

1.2 ความเสี่ยงจากการที่บริษัทอาจมีเงินทุนหมุนเวียนไม่เพียงพอ

ภายหลังจากที่ศาลล้มละลายกลางมีคำสั่งเห็นชอบกับแผนฟื้นฟูกิจการของบริษัทเมื่อวันที่ 20 พฤษภาคม
2545 บริษัทฯ ได้ดำเนินการตามขั้นตอนและกระบวนการต่างๆ ในการฟื้นฟูกิจการตามที่ระบุในแผน
ซึ่งในกระบวนการดังกล่าว
บริษัทจะต้องลงทุนก่อสร้างบ้านและพัฒนาที่ดินในโครงการอสังหาริมทรัพย์ที่มีอยู่เพื่อโอนขายให้กับลูกค้า
และในขณะเดียวกันบริษัทก็มีภาระในการชำระหนี้คืนให้กับเจ้าหนี้ตามเงื่อนไขที่ระบุไว้ในแผนฟื้นฟูกิจการ

ในปัจจุบันแม้ว่าบริษัทฯ จะได้รับความสนใจจากผู้ร่วมทุนภายนอกก็ตาม
แต่การชำระหนี้คืนดังกล่าวข้างต้นจะได้มาจากการโอนขายบ้านและที่ดินในโครงการของบริษัท
ดังนั้นหากยอดขายและยอดโอนกรรมสิทธิของบริษัทไม่เป็นไปตามเป้าหมายหรือชะลอลงในบางช่วง
ก็อาจทำให้บริษัทเกิดปัญหาขาดแคลนเงินทุนหมุนเวียนอย่างกระทันหันและอาจทำให้บริษัทไม่สามารถจ่ายชำระหนี้และดอกเบี้ยได้ตามระยะเวลาที่กำหนดไว้ในแผนเพื่อป้องกันไม่ให้เกิดปัญหาดังกล่าว
บริษัทโดยผู้บริหารแผนได้อยู่ในระหว่างการติดต่อเจรจากับสถาบันการเงิน 2–3
แห่งเพื่อให้การสนับสนุนวงเงินกู้เพื่อนำมาใช้เป็นแหล่งเงินทุนหมุนเวียนสำรองเพิ่มเติม

1.3
ความเสี่ยงของผู้ถือหุ้นที่จะไม่มีสิทธิได้รับเงินปันผลในช่วงระยะเวลาที่บริษัทยังคงอยู่ภายใต้กระบวนการของแผนฟื้นฟูกิจการ

ตามที่ระบุไว้ในแผนฟื้นฟูกิจการของบริษัทกำหนดไว้ว่าในระหว่างการดำเนินการตามแผนฟื้นฟูกิจการจนถึงวันยกเลิกการฟื้นฟูกิจการ
ซึ่งมีช่วงระยะเวลาประมาณ 5 ปี นับตั้งแต่วันที่แผนได้รับความเห็นชอบ
ห้ามมิให้บริษัทจ่ายเงินปันผลให้แก่ผู้ถือหุ้นของบริษัทดังนั้นในช่วงระยะเวลาดังกล่าวผู้ถือหุ้นจะไม่มีสิทธิได้รับเงินปันผลจนกว่าศาลจะมีคำสั่งให้ยกเลิกการฟื้นฟูกิจการของบริษัท

1.4 ความเสี่ยงจากการที่บริษัทไม่สามารถปฏิบัติตามเงื่อนไขที่ระบุไว้ในแผนฟื้นฟูกิจการ

จากการที่ศาลมีคำสั่งเห็นชอบด้วยแผนฟื้นฟูกิจการของบริษัทเมื่อวันที่ 20 พฤษภาคม 2545
ส่งผลให้บริษัทเข้าสู่ขบวนการฟื้นฟูกิจการ ซึ่งบริษัทต้องปฏิบัติตามแผนฟื้นฟูกิจการเป็นระยะเวลา 5 ปี
นับตั้งแต่ศาลมีคำสั่งเห็นชอบด้วยแผนฯ
ทั้งนี้แผนฟื้นฟูกิจการได้กำหนดเงื่อนไขของการพ้นจากการฟื้นฟูกิจการไว้
รวมทั้งการชำระหนี้ให้กับเจ้าหนี้กลุ่มต่าง ๆ
ซึ่งเมื่อบริษัทได้ปฏิบัติครบถ้วนตามเงื่อนไขของแผนฟื้นฟูกิจการแล้ว
ก็สามารถยื่นคำขอต่อศาลเพื่อพ้นจากการฟื้นฟูกิจการได้ก่อนครบกำหนดระยะเวลาของแผนได้

ทั้งนี้การปฏิบัติให้เป็นผลสำเร็จตามเงื่อนไขของแผนฟื้นฟูกิจการขึ้นอยู่กับปัจจัยภายนอก
ที่อยู่นอกเหนือจากการควบคุมของบริษัท เช่น สภาพเศรษฐกิจ อำนาจการซื้อของผู้บริโภค
และสภาวะการแข่งขัน
ซึ่งหากไม่เป็นไปตามที่คาดการณ์ไว้อาจส่งผลกระทบต่อรายได้ของบริษัททำให้บริษัทอาจไม่สามารถชำระหนี้ให้แก่เจ้าหนี้ได้ตามที่กำหนดไว้ในแผนฟื้นฟูกิจการ
ซึ่งจะมีผลให้บริษัทต้องกลับไปอยู่ในสถานะก่อนการฟื้นฟูกิจการ และอาจถูกเจ้าหนี้ฟ้องล้มละลายได้
อย่างไรก็ตามบริษัทได้กำหนดแนวทางการตลาด
และมีการกันเงินสดสำรองไว้ส่วนหนึ่งเพื่อเป็นมาตรการป้องกันและรองรับผลกระทบจากปัจจัยภายนอกดังกล่าวข้างต้นเพื่อให้บริษัทสามารถดำเนินธุรกิจได้อย่างต่อเนื่อง

1.5 ความเสี่ยงเกี่ยวกับความต่อเนื่องของโครงการ

  แม้ว่าบริษัทได้ยื่นหนังสือขอใช้สิทธิ์ซื้อคืนทรัพย์หลักประกันโครงการสำคัญๆ ต่างๆ
  ที่จะตีโอนชำระหนี้ให้แก่เจ้าหนี้

มีประกันซึ่งเจ้าหนี้มิได้เสนอผู้ซื้อที่จะซื้อโครงการดังกล่าว
ก็ตามแต่การดำเนินการพัฒนาของโครงการที่ได้ไช้สิทธิซื้อคืน
ก็ต้องมีเงินสนับสนุนโครงการอย่างต่อเนื่องเป็นสำคัญ ในส่วนโครงการคันทรี่วิลเลจ สุวินทวงศ์
ที่ได้พัฒนาต่อ ก็มีการจ้างบริษัทผู้เชี่ยวชาญในการสำรวจและจัดทำแผนที่ภูมิประเทศ
การให้กรมที่ดินทำรังวัด และรับรองเขตที่ดินในโครงการ
และได้จ้างบริษัทภายนอกออกแบบผังบ้านถนนโครงการ และติดต่อผู้รับเหมาก่อสร้าง
ส่วนโครงการคันทรี่คอมเพล็กซ์ ปัจจุบันได้ดำเนินการปรับปรุง ตกแต่ง
เพื่อพร้อมสำหรับการเสนอขายให้แก่บุคคลทั่วไป